বিজেপি শাসিত অৰুণাচল প্ৰদেশৰ মুখ্য মন্ত্ৰী পেমা খান্দুৰ কনভয়ৰ পৰা নিৰ্বাচনী ব্যয় নিৰীক্ষকে ১কোটি ৮০লাখ টকা জব্দ কৰাৰ অভিযোগৰ মাজতে আসন্ন লোকসভা নিৰ্বাচনৰ পূৰ্বে উত্তৰ-পূবৰ বেংকসমূহত সন্দেহজনক ধনৰ বৃ্হৎ লেনদেন হোৱাৰ কথা সদৰী কৰিছে খোদ আয়কৰ বিভাগে।
নিৰ্বাচনৰ দিন ঘোষণা কৰাৰ দিন ধৰি বুধবাৰলৈকে উত্তৰ-পূবত জব্দ কৰা হৈছে মুঠ ৩.৭৬কোটি টকা (অৰুণাচলৰ মুখ্য মন্ত্ৰীৰ কনভয় বাদ দিও)। সাধাৰণ নিৰ্বাচন, ২০১৯ৰ অধিসূচনা জাৰি হোৱাৰ পৰা উত্তৰ-পূবৰ আয়কৰ (তদন্ত) সঞ্চালকালয়ে এলেকাটোত নিয়োগ কৰিছে ১৫০গৰাকীৰো অধিক বিষয়া।
গুৱাহাটীৰ খ্ৰীষ্টানবস্তিস্থিত আয়কৰ ভৱনত এক সংবাদমেলযোগে বিভাগটোৰ মুখ্য সঞ্চালক সঞ্জয় বাহাদুৰে এই কথা সদৰী কৰিছে।
"নিৰ্বাচনী প্ৰক্ৰিয়া চলি থকা সময়ত বেংকসমূহত হৈ থকা এনে দুষ্কাৰ্য্য প্ৰতিৰোধ কৰাৰ বাবে নিৰ্বাচনী আয়োগে জিলা নিৰ্বাচনী বিষয়াসমূহলৈ ব্যৱস্থা গ্ৰহণৰ বাবে নিৰ্দেশনা জাৰি কৰিছে। লগতে বেংকসমূহেও কোনো লোকে ১০ লাখ টকাতকৈ অধিক লেনদেন কৰাৰ তথ্য থাকিলে আয়কৰ বিভাগলৈ প্ৰেৰণ কৰাটো বাধ্যতামূলক বুলি নিৰ্বাচনী আয়োগে নিৰ্দেশনা দিছে," ইতিমধ্যে প্ৰাথমিক তথ্যসমূহ ভাৰতীয় নিৰ্বাচনী আয়োগৰ দৃষ্টিগোচৰ কৰা হৈছে বুলি উল্লেখ কৰি বিষয়াগৰাকীৰ মন্তব্য।
কিন্তু ভাৰতৰ নিৰ্বাচনী আয়োগেৰ নিৰ্দেশনা জিলা নিৰ্বাচনী বিষয়াসকলৰ লগতে বেংক পৰিচালকসকলেও এৰাই চলিছে বুলি অভিযোগ কৰিছে বিষয়াজনে।
ইয়াৰোপৰি, বিত্তীয় চোৰাংচোৱা সংস্থা, ৰিজাৰ্ভ বেংক অৱ ইণ্ডিয়া আৰু উত্তৰ-পূবৰ মুখ্য বেংকসমূহক ১০ লাখ টকাতকৈ বেছি ধনৰ লেনদেন কৰাৰ ডিজিটেল তথ্য সৰবৰাহ কৰিবৰ বাবে জনোৱা হৈছে বুলিও তেওঁ উল্লেখ কৰে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
